Document ID: 31996R2385

KOMMISSIONENS FORORDNING (EF) Nr. 2385/96 af 16. december 1996 om ændring af forordning (EØF) nr. 3046/92 om gennemførelsesbestemmelser til Rådets forordning (EØF) nr. 3330/91 om statistikker over udveksling af goder mellem medlemsstater og om ændring af nævnte forordning med hensyn til forenkling af angivelsen af nettomassen
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3330/91 af 7. november 1991 om statistikker over udveksling af goder mellem medlemsstater (1) ændret ved Kommissionens forordning (EØF) nr. 3046/92 (2), særlig artikel 23, stk. 3, og artikel 30, og
ud fra følgende betragtninger:
Varemængden er et nødvendigt, pålideligt og stabilt informations- og sammenligningsværktøj i international handel;
mængdeenhederne anvendes til kontrol af de indsamlede datas pålidelighed og til indeksberegning;
i henhold til forordning (EØF) nr. 3046/92 er nettomassen udtrykt i kilogram den vigtigste mængdeenhed og skal i princippet anføres for hver vareart, men for en række produkters vedkommende er den imidlertid ikke den mest egnede måleenhed; de oplysningspligtige bør derfor i disse tilfælde fritages for at angive nettomassen;
denne forenkling kan dog medføre praktiske vanskeligheder for nogle nationale myndigheder; der er derfor tre medlemsstater, der kan udskyde anvendelsen af denne forordning til den 1. juli 1997;
de i denne forordning fastsatte foranstaltninger er i overensstemmelse med udtalelse fra Udvalget for Statistikker over Udveksling af Goder mellem Medlemsstater -
UDSTEDT FØLGENDE FORORDNING:
Artikel 1
I forordning (EØF) nr. 3046/92 foretages følgende ændringer:
a) Artikel 11, litra a), affattes således:
»a) ved nettomasse forstås varens masse uden emballage af nogen art; massen angives i kilogram. Angivelsen af nettomassen for de i bilag IV anførte underpositioner i den kombinerede nomenklatur er fakultativ for de oplysningspligtige«.
b) Bilaget til nærværende forordning indsættes som bilag IV.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. januar 1997; for Det Forenede Kongeriges, Danmarks og Sveriges vedkommende anvendes den dog senest fra den 1. juli 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. december 1996.

Labels: 7
3
19